als_Latn dik_Latn sag_Latn
Themelet e internetit janë hedhur që në vitet ’60 në Shtetet e Bashkuara, ndërsa në vitet ’90 do të lindnin disa prej kompanive më të mëdha në tregun e sotëm. E që prej asaj kohe shumë gjëra kanë ndryshuar. Shpejtësia është shumëfishuar dhe shërbimet e ofruara nëpërmjet këtij rrjeti global komunikimi janë përmirësuar ndjeshëm e bashkë me të edhe ana estetike e disa faqeve.
Por si dukej Google, Facebook, Apple e të tjera faqe interneti kur janë hedhur në qarkullim për herë të parë? Kanë qenë më të thjeshta, me menu dhe informacion më të varfër.
E themeluar në vitin 1996 nga Larry Page dhe Sergey Brin. Kjo është faqja e parë e asaj që gradualisht do të shndërrohej në motorin e kërkimit më të madhin në botë.
U themelua 8 vite pas Google-it. Ideja fillestare ishte ndërlidhja e studentëve të Harvardit, aty ku studionte edhe Zuckerberg. Më vonë i kaloi këta kufij dhe nga The Facebook, ndryshon edhe emrin në Facebook. Fiton shpejt treg, dhe sot është rrjeti social më i madh në botë.
Yahoo
Themeluar në vitin 1994 nga David Filo dhe Jerry Yang. Është ankronim i “Yet Another Hierarchichal Officious Oracle”.
YouTube
Lindi në 2005 si pasojë e dëshirës dhe vuajtjes së Jawed Karim, njëri prej themeluesve të saj, që mezi gjeti në internet videon e ekspozimit të gjoksit nga Janet Jackson në finalen e 2004-ës në Super Bowl.
Wikipedia
Lindi në 2001 dhe është faqja që ka ndryshuar më pak nga pamja fillestare, por që ka ndryshuar në mënyrë drastike qasjen tek informacioni për breza të ndryshëm.
MSN
Lindi në vitin 1995 si pjesë e Microsoft-it, fillimisht për të ofruar shërbimet bazë, ndërsa sot është pasuruar me një mori shërbimesh.
Apple
Lëshuar në vitin 1997 me ofertën e një CD-ROM falas për të gjithë ata që regjistroheshin. Për kohën ka qenë ndër faqet më avangarde, por e vetmja e përbashkët me faqen e sotme është ruajtja përgjithësisht e ngjyrës së bardhë.
Themeluar në vitin 2006. Nëse nuk do të ishte emri, aq që do të njihej me faqen e ditëve të sotme. Është faqja e 10 më e vizituar në botë.
Burimi: Top Channel
(Herë të lexuara: 242)
als_Latn als_Latn als_Latn als_Latn zho_Hant als_Latn azj_Latn als_Latn srd_Latn als_Latn oci_Latn als_Latn shn_Mymr als_Latn als_Latn eng_Latn als_Latn